Бисквитени трюфели | Know How To Cook
Съвсем наскоро бяхме на гости и ни почерпиха с тези трюфели…. Бонбоните изчезваха един по един от чинията… Невероятно вкусни и завладяващи, всяка хапка те провокира да направиш още една и още една… Поздравявам този, който е измислил това сладко изкушение!
Вкъщи временно е преустановена употребата на сладки неща :(((, но си намерих повод да ги приготвя. Е, не можахме да устоим на изкушението и хапнахме по 1-2 бонбона, но останалите 45 отидоха по предназначение – за почерпка.
Необходими продукти: (за около 40-45 трюфела)
1 опаковка обикновени бисквити (130 г)
1 пакетче меко масло (125 г)
1 ч.ч. смлени/счукани орехи
2 пресни сурови яйца (ако са много малки 3)
зелени коктейлни череши
Счукваме или смиламе бисквитите. Аз използвах от най-обикновените бисквити. В купа разбъркваме бисквитите, орехите, захарта и ванилията. Към сухите съставки добавяме размекнатото масло и яйцата. В оригиналната рецепта са посочени 3 яйца, но при мен 2 бяха напълно достатъчни. Най-добре е яйцата да се добавят едно по едно, за да не окажат в излишък. Разбъркваме всички продукти, докато се смесят. Вземаме малко от сместа, поставяме половинка коктейлна череша и оформяме топче с размер на орех, което след това овалваме в какао.
Може да се постави и цяла черешка, но тогава нейният вкус става прекалено доминиращ. Ако сместа е много мека и лепне по ръцете, е добре да се остави за няколко часа да стегне в хладилника, за да се работи по лесно. Трюфелите се съхраняват се в хладилник, но е желателно да бъдат изядени в близките 1-2 дни след направата им.
КакаоОрехи
Скумрия с лук и домати Десетминутен чийзкейк
Koшнички
January 26, 2011 at 22:40
Прекрасни са .Виждам че са сложни за изпълнение.Въпреки всичко страстта към сладко ще надделее и ще ги приготвя
January 27, 2011 at 07:32
Много са ти хубави трюфелите, Таня!
Правя често, но с яйца не съм, интересно ми е да пробвам така 🙂
February 2, 2011 at 16:57
Благодаря, Пепи! Ако не ми бяха казали, че има яйца, едва ли щях да разбера.